и за да се произнесе, взе предвид следното :
         Производството по делото е по реда на чл.75 от ДОПК във вр. с чл.72, 
ал.1 от ДОПК.
      Образувано по искане на Директора на ОД на ВМР - Б., по повод извършвана 
проверка по Преписка с вх.№ 3483/2008 г. по описа на Окръжна прокуратура - Б., 
имаща за предмет събиране на достатъчно данни за евентуално извършено 
престъпление по чл.253 от НК от лицето Илия Иванов Попниколов , ЕГН *, от с.Д. 
Д. Община Р.. Поискано е да бъде разкрита данъчна и осигурителна информация от 
ТД на НАП - Б., чрез предоставяне на справка и заверени копия от следните 
документи :
- за Илия Иванов Попниколов - справка за размера на дохода от трудова дейност 
на лицето за периода от 01.01.2003 г. до 31.12.2008 г., и копия от 
регистрираните трудови договори за цитирания период, както и данъчни декларации 
по чл.41 от ЗОДФЛ за доход за 2003 г.,  2004 г. , 2005 г.;
- за Миглена Генчева Попниколова, ЕГН *, от с.Д. Д. Област Б., справка за 
размера на дохода от трудовата дейност на същата за периода от 01.01.2003 г. до 
31.12.2008 г. и копия от трудовите договори за същия период;
- за "Пирин Консулт" ЕООД, ЕИК БУЛСТАТ 101682409, с адрес на управление с.Д. Д. 
О.Р., представлявано от управителя Добринка Илиева Попниколова, ЕГН *, копие от 
годишни данъчни декларации по чл.51 и чл.92 от ЗКПО за финансовите 2005 г.; 
2006 г.; 2007 г. и 2008 г.
        Към искането са приложени : копие от свидетелство за съдимост на Илия 
Ив.Попниколов; копие от постановление на БлОП вх.№ 44177/03.09.2008 г.за 
възлагане на проверка; постановление за възлагане на допълнителна проверка вх.№ 
3483/26.03.2009 г.; копие от писмо изх.№ ВхК-3311/10.04.2009 г.; разпечатка от 
Глобал-Дакси за "Пирин Консулт" ЕООД.
       Съдът, след като обсъди доказателствата по делото, доводите на 
полицейския орган и законовите изисквания, прави следните изводи :
         Искането е направено от компетентен орган, овластен с разпоредбата на 
чл.75, ал.1, т.2, пр.5 от ДОПК, поради което е допустимо.
         Разгледано по същество направените искания за разкриване на данъчна и 
осигурителна информация са неоснователни по следните съображения :
           Досежно на разкриването на служебна информация по смисъла на чл.72, 
ал.1 от ДОПК по отношение на "Пирин Консулт" ЕООД, ЕИК БУЛСТАТ 101682409, с 
адрес на управление с.Д. Д. О.Р., представлявано от управителя Добринка Илиева 
Попниколова, ЕГН * - копие от годишни данъчни декларации по чл.51 и чл.92 от 
ЗКПО за финансовите 2005 г.; 2006 г.; 2007 г. и 2008 г. съдът намира, че това 
търговско дружество няма никаква връзка с лицето Илия Ив.Попниколов - същият не 
е нито собственик, нито управител или представляващ  търговското дружество. 
Освен това Илия Николов се разследва за извършено престъпление по чл.253 НК - 
за изпиране на пари, а след като няма никакви доказани правоотношения с 
преждепосоченото търговско дружество, искането за разкриване на информация 
относно това дружество е неоснователно и следва да се остави без уважение. За 
това дружество липсват и достоверни данни относно неговото съществуване, 
капиталово участие и представителство - няма удостоверение от търговски 
регистър.
        Досежно искането за разкриване на данъчна и осигурителна информация от 
Миглена Генчева Попниколова по смисъла на чл.72, ал.1 от ДОПК, съдът намира, че 
е неоснователно и не следва да бъде уважено, тъй като липсват доказателства 
относно това лице за връзката му с Илия Попниколов и престъплението , за което 
се разследва и по повод, на което е направено искането.
        Досежно направеното искане за разкриване на служебна тайна от ТД на НАП 
- Б., за лицето Илия Ив.Попниколов, така, както са направени съдът счита 
следното : 1. за предоставянето на регистрираните трудови договори на това лице 
за периода от 01.01.2003 г. - 31.12.2008 г., не може да бъде уважено поради 
това, че регистрацията на трудовите договори се извършва в съответното 
поделение на РУСО, а не в ТД на НАП - Б.; 2. за предоставянето на справка да 
размера на дохода на това лице и копия от данъчните декларации по чл.41 от 
ЗОДФЛ за 2003г.-2005 г., то същото е основателно е следва да бъде уважено.
         Водим от горното и на основание чл.75 във вр. с чл72 от ДОПК, съдът

                                                                      ОПРЕДЕЛИ :

         ОСТАВЯ БЕЗ УВАЖЕНИЕ искането на Директора на ОД на МВР - Б. за 
разкриване на данъчна и осигурителна информация по смисъла на чл.72, ал.1 от 
ДОПК, както следва :
 - за Миглена Генчева Попниколова, ЕГН *, от с.Д. Д. Област Б., справка за 
размера на дохода от трудовата дейност на същата за периода от 01.01.2003 г. до 
31.12.2008 г. и копия от трудовите договори за същия период;
- за "Пирин Консулт" ЕООД, ЕИК БУЛСТАТ 101682409, с адрес на управление с.Д. Д. 
О.Р., представлявано от управителя Добринка Илиева Попниколова, ЕГН *, копие от 
годишни данъчни декларации по чл.51 и чл.92 от ЗКПО за финансовите 2005 г.; 
2006 г.; 2007 г. и 2008 г.
- за Илия Иванов Попниколов - за предоставяне на заверени регистрирани трудови 
договори за периода от 01.01.2003 г. до 2.31.12.2008 г.;
        ОПРЕДЕЛЯ да бъде предоставена от ТД на НАП - Б., следната осигурителна 
и данъчна информация  по отношение лицето Илия Иванов Попниколов, ЕГН *, от с.
Д. Д. Община Р. - справка за размера на дохода от трудова дейност на лицето за 
периода от 01.01.2003 г. до 31.12.2008 г. , както и данъчни декларации по чл.41 
от ЗОДФЛ за доход за 2003 г.,  2004 г. , 2005 г.
        Определя 10-дневен срок за предоставяне на тази информация, която 
следва да се предостави на Директора на ОД на МВР - Б.
            Определението не подлежи на обжалване.

Административен съдия :